දිවයින පුරා පුද්ගලයින් 11,842ක් ස්වයං නිරෝධායනයට ලක්කර ඇති බව යුද හමුදාපති ලුතිනන් ජෙනරාල් ශවේන්ද්‍ර සිල්වා පවසනවා.යුද හමුදාපතිවරයා මේ බව පවසා සිටියේ හිරු TV පත්තරේ විස්තරේ වැඩසටහනට එක්වෙමින්.ඔහු එහිදී වැඩිදුරටත් සදහන් කළේ පවතින තත්ත්වය හමුවේ ජනතාවගෙන් උපරිම සහයෝගය මෙම ජාතික ක්‍රියාන්විතයට ලැබිය යුතු බවයි.එසේ නැතිවුවහොත් මෙම තත්වය බරපතළ විය හැකි බවයි ඔහු පෙන්වා දෙන්නේ.රට ගැන සිතා කටයුතු කරන ලෙසයි යුද හමුදාපතිවරයා ජනතාවගෙන් ඉල්ලා සිටින්නේ.මේ අතර පොලිස් ඇඳිරි නීතිය පැනවීම තුළින් අත්‍යවශ්‍ය සේවා සඳහා විශාල බලපෑමක් සිදුනොවන බව කොවිඩ් 19 පැතිරීම වැළැක්වීමේ ජාතික ක්‍රියාන්විත මධ්‍යස්ථානය පවසනවා.